ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka es en ka en ka ka en xmf ka en ka ka en xmf ka en ka ka en ka ka en ka ka en ka ka en ka ka en ka ka en ka ka en ka ka ka ka ka ka ka ka ka ka ka en ka en ka en ka zh en en en fa en en en ka en ka ka zh ka ka ka ka es en en es es en en ka en ka
ნოემბრის ფინანსური ჰოროსკოპი ზოდიაქოს ნიშნებისთვის – nostal.ge
ენერგიის დაზოგვის მიზნით საფრანგეთის საჯარო დაწესებულებებში ცხელ წყალს გამორთავენ – „როიტერი“
როგორ აღმოჩნდა ლევან უჩანეიშვილი ფილმ „სპირალში“ და რატომ ჩაშალა რამაზ კორინთელმა საერთაშორისო სიმპოზიუმი
გქონიათ ოდესმე იმის უცნაური განცდა, რომ ზუსტად იგივე სიტუაცია ადრეც განგიცდიათ – რა არის დეჟავიუ
„ეს ოქტომბერი საკმაოდ არაერთგვაროვანი და საინტერესო მოვლენებით იქნება დახუნძლული“ – ასტროლოგ ხათუნა ნოელის პროგნოზი
ევროკავშირის მასშტაბით ყველა სმარტფონი, პლანშეტი, ყურსასმენი თუ სმარტ-საათი ერთნაირი დამტენით დაიტენება – Apple-ს ევრობაზართან ადაპტირება მოუწევს
22 წლის ქართველი მოდელი, რომელიც მსოფლიოს იპყრობს – მატილდა გვარლიანის მორიგი წარმატება
The Times: პუტინმა უკრაინისკენ ბირთვული დივიზიის ეშელონი გაგზავნა
როგორ გამდიდრდა ათეულობით ქართველი ერთ ღამეში – საერთაშორისო ფინანსური კომპანიის ერთმა შეცდომამ საქართველოს რამდენიმე მილიონერი შესძინა (ვიდეო)
იტალიური „ლა რეპუბლიკა“: რუსეთი, სავარაუდოდ, წყალქვეშა ხომალდ „პოსეიდონის“ გამოსაცდელად ემზადება, რომელსაც ბირთვული ცუნამის გამოწვევა შეუძლია
პუგაჩოვა რუსეთიდან საბოლოოდ წავიდა – მომღერალი „პადმასკოვიეში“ თავის სასახლეს ყიდის
ნოემბრის ფინანსური ჰოროსკოპი ზოდიაქოს ნიშნებისთვის
118 2 minutes read
ნოემბერი შემოდგომაზე მიღწეული შედეგების შეჯამების და ახალი წლისთვის მზადების დაწყების დროა. ასტროლოგიური პროგნოზი გვეხმარება, რომ ოცნებისკენ მიმავალი გზა შევამოკლოთ, მაგრამ გახსოვდეთ, რომ ყველაფერი თქვენზეა დამოკიდებული, მათ შორის, ისიც, როგორ გაიაზრებთ და გამოიყენებთ ვარსკვლავების რჩევებს და მინიშნებებს.
მნიშვნელოვანი ცვლილებები ფინანსურ სფეროში ვერძებმა უმჯობესია 18 ნოემბრის შემდეგ დაგეგმონ. მანამდე კი მოემზადეთ, დაასრულეთ გაჭიანურებული საქმეები, აუჩქარებლად დაგეგმეთ შემდგომი მოქმედებები და შემდგომი წარმატებებისთვის ტემპი აკრიფეთ. შემოსავლის ზრდაში ვერძებს  ყველაფრის კარგად გააზრება დაეხმარება: მათ მოუწევთ საკუთარი ბიუჯეტის გონივრულად დაგეგმვა, ხარჯების გაანალიზება, დანახარჯების გაკონტროლება და უაზრო ხარჯების შემცირება – ფულთან უფრო ყურადღებიანი იყავით!
ფინანსური ჰოროსკოპის თანხმად, კუროებს შესანიშნავი პერიოდი ელოდებათ. მათ შეუძლიათ შეიცვალონ სამუშაო, ეძებონ უფრო პერსპექტიული სამსახური და ახალ თანამდებობის მიღების მოლოდინიც ჰქონდეთ. ნუ შეგეშინდებათ ცვლილებების: ფინანსური წარმატება გვერდს აუვლის მშიშარა და გაუბედავ კუროებს. სიტუაციის შეცვლა კუროებისთვის სასარგებლო იქნება, მაგრამ თუ გაუბედაობა და ყოყმანი გიპყრობთ, მაშინ სცადეთ სიახლეებს ნელ-ნელა შეეჩვიოთ – კვირაში ერთხელ „გაბედულების დღე“ მოაწყვეთ.
რეტროგრადული მერკური ნოემბერში ტყუპებს ფინანსურ სფეროში სიძნელეებს შეუქმნის: შეიძლება დაიგვიანოს ხელფასებმა და მოსალოდნელმა შემოსავლებმა, მოვალეები კი არ იჩქარებენ თანხის დაბრუნებას, ამიტომ ტყუპებისთვის რეკომენდებულია, საკუთარ თავს დაეყრდნონ და უკან არ მოიხედონ. თუ „უძრაობის“ თავიდან აცილება არ ხერხდება, შეგიძლიათ ეს პაუზა დასვენებისა და ძალების აღდგენისთვის გამოიყენოთ. 20 ნოემბრიდან სიტუაცია შეიცვლება და მოსალოდნელია სასიკეთო ცვლილებები ფულადი შემოსავლების მხრივ.
კირჩხიბებისთვის ფულთან დაკავშირებული საქმეები ნოემბერში მათ გარემოცვაზე იქნება დამოკიდებული. „შხამიან“ ადამიანებს შეუძლიათ კირჩხიბებს საკუთარი თავის რწმენა შეურყიონ. უადგილო რჩევების მიცემის და ფულის თხოვნა-არდაბრუნების მოყვარულები ჰორიზონტზე ყველაზე შეუფერებელ დროს გამოჩნდებიან. კირჩხიბებისთვის მნიშვნელოვანია ნოემბერში თანამოაზრეთა შემოკრება, რათა ერთობლივად იმოქმედონ. სოციალურ ქსელშიც უმჯობესია ნაკლები ნეგატიური ინფორმაცია იკითხოთ: ნეგატივი დამღუპველად მოქმედებს კირჩხიბების ბიოენერგეტიკაზე , განსაკუთრებით შემოდგომაზე, როდესაც ჩვეულებრივზე უფრო მოწყვლადნი ვხდებით.
ლომებს ნოემბერში სურვილი გაუჩნდებათ, მთები შეძრან, გამოიმუშაონ მეტი, საქმეში ჩადონ მიღებული ფინანსები და გაზარდონ თავიანთი შემოსავლები, მაგრამ მნიშვნელოვანია, რომ ყველა მოტივაცია ფუჭი არ აღმოჩნდეს. შემოდგომა – საკმაოდ ცბიერი წელიწადის დროა. ასტროლოგები ლომებს ურჩევენ, ირგვლივ კომფორტული სიტუაცია შეიქმნან: უფრო ხშირად ჩაატარონ დასუფთავება, სამუშაო ადგილი წესრიგში მოიყვანონ, აწარმოონ ჩანაწერები, რათა აკონტროლონ თავიანთი შემოსავლები და ხარჯები. კარგად გააზრებული მიდგომა ლომებს საშუალებას მისცემს ოცნებები რეალობად აქციონ.
ქალწულების ფინანსური წარმატება თვის დასაწყისში მათზე ნაკლებად იქნება დამოკიდებული, სამაგიეროდ ნოემბრის მეორე ნახევარში სადავეებს მთლიანად ხელში აიღებენ. ქალწულებს თვის პირველ ორ კვირაში დასვენება არ აწყენდათ. მათ ბოლომდე უნდა მიიყვანოინ დაწყებული საქმეები. შეგიძლიათ სასურველი ნივთები შეიძინოთ, დახარჯოთ ფული სუვენირებსა და საჩუქრებზე. მეორე ნახევრიდან კი უკვე თავი საუკეთესოდ უნდა წარმოაჩინოთ: „გახსენით“ თქვენი ნიჭები და ნუ მიატოვებთ დაწყებულ საქმეს შუა გზაზე იმ შემთხვევაშიც კი, თუ მოტივაცია გაგიქრათ. ნაკლები რეფლექსია და მეტი საქმე – ასეთი მიდგომა ქალწულებს საშუალებას მისცემს, თავიანთი მატერიალური მდგომარეობა საგრძნობლად გააუმჯობესონ.
ფულადი ჰოროსკოპის თანახმად, სასწორებს ნოემბერში მშველელად მოევლინებათ პოზიტიური აზროვნება. ამის გარეშე მათ, ისევე როგორც ზოდიაქოს სხვა ნიშნებს, არაფერი გამოუვათ. საბედნიეროდ, პოზიტიურად აზროვნების უნარი შეგიძლიათ ვარჯიშის შედეგად განივითაროთ, ისევე როგორც ნებისმიერი სხვა უნარი. ნოემბერში სასწორებმა უმჯობესია თანხა თვითგანვითარებასა და მოგზაურობაზე დახარჯონ. სასურველია კრედიტის აღებისგან თავი შეიკავოთ და თუ მაინც აუცილებელია სესხის აღება, ყურადღებით წაიკითხეთ დოკუმენტები, სანამ ხელს მოაწერთ.
ვარსკვლავები ირწმუნებიან, რომ მორიელებისთვის სასიკეთო ცვლილებები მოხდება, რაც მათ სოლიდურ შემოსავალს მოუტანს. ამ ნიშნის ქვეშ დაბადებულებს შეუძლიათ ნოემბერში საკმაოდ ბევრი ხელსაყრელი შენაძენი გააკეთონ, რომლებიც ქონებრივ სფეროს უკავშირდება; ამასთან, საუბარია როგორც უძრავ, ისე მოძრავზე ქონებაზე, მაგ., ავტომობილზე. შემოსავლის მიღება და შენაძენები კარგია, მაგრამ ჯანმრთელობაც არ დაივიწყოთ და ნუ შესწირავთ მას ფულს.
მშვილდოსნები ნოემბერში ეცდებიან ნებისმიერი, არამომგებიანი სიტუაციიდანაც კი მაქსიმალური მოგება მიიღონ. და ეს სწორი მიდგომაა: არ ღირს ცდა, როდის ჩაგივარდებათ სიმდიდრე ხელში თავისით. საბედნიეროდ, მშვილდოსნებს თავადაც შეუძლიათ თავისკენ ფული და ფორტუნის კეთილგანწყობა მიიზიდონ. მათ გეგმებში შენაძენებიც იქნება, მათ შორის,  ზამთრის გარდერობის გასაახლებლად.
თხის რქების კეთილდღეობა მათ ძლიერ მხარეებზეა დამოკიდებული: გონივრულ დაგეგმვაზე, ფინანსების განაწილების უნარზე, შრომისმოყვარეობასა და აქტიურობაზე. მაგრამ თხის რქებისთვის რეკომენდებული არ არის მეტისმეტი გადაღლა, წინააღმდეგ შემთხვევაში მთელი შემოსავლები ძალების აღდგენასა და ნერვული დაძაბულობის შემდეგ აუცილებელ დასვენებაზე დაიხარჯება. ჯანმრთელობისა და ემოციური კეთილდღეობისთვის გაწეული დანახარჯები ზედმეტად არ უნდა ჩათვალოთ. რაც არ უნდა ძლიერები იყვნენ ამ ნიშნის ქვეშ დაბადებული ადამიანები, მათთვის მნიშვნელოვანია ზრუნვა საკუთარ თავზე და  არა მარტო საფულის ან საბანკო ანგარიშის შევსებაზე.
მერწყულებისთვის ნოემბერში სიმშვიდის და სიჩუმის პერიოდია. ამ ხნის განმავლობაში მნიშვნელოვანია არ გააუარესოთ საქმეების მდგომარეობა, არ აიღოთ დაუდევრობით არახელსაყრელი კრედიტი, ყურადღებით იყავით მაღაზიებში, რათა უხარისხო ნივთები  არ შემოგეყიდოთ, ზოგჯერ დაივიწყეთ კიდეც, რომ საბანკო ბარათი გაქვთ. 27 ნოემბერს ნეპტუნი რედტროგრადულობიდან გამოდის დ აი მაშინ კი მერწყულებისთვის შესანიშნავი პერიოდი იწყება, თუმცა მანამდე უმჯობესია ძალები და ფინანსები დაზოგოთ.
ნოემბერი შესანიშნავი თვეა თევზების ფინანსური მდგომარეობისთვის, თუმცა 26 ნოემბრიდან ციური მნათობების განლაგება მათთვის შედარებით ნაკლებად იღბლიან პერიოდს ქმნის. ამიტომ თევზები კარგ შემოსავალს გამოიმუშავებენ, გონივრულ შენაძენებს გააკეთებენ, კეთილგონივრულად განკარგავენ თავიან ფინანსებს, მაგრამ მხოლოდ თვის ბოლო კვირამდე. ბოლო კვირაში ისინი უნდა ეცადონ, რომ ყველაფერი, რასაც მანამდე მიაღწიეს, უდანაკარგოდ შეინარჩუნონ.
ასტროლოგიური პროგნოზი ნოემბერი ფინანსური ჰოროსკოპი ჰოროსკოპი
როგორ იპოვეს და მოკლეს ISIS-ის ლიდერი აბუ ბაქრ ალ-ბაღდადი - აშშ-ის სპეცოპერაციის დეტალები
გაზრდილია სექსუალური ძალადობის სტატისტიკა – შსს მშობლებს მიმართავს
„ეს ოქტომბერი საკმაოდ არაერთგვაროვანი და საინტერესო მოვლენებით იქნება დახუნძლული“ – ასტროლოგ ხათუნა ნოელის პროგნოზი
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
წარმატების ჰოროსკოპი: ყველაზე ხელსაყრელი თარიღები 2022 წლის ოქტომბერში სიყვარულის, კარიერისა და ფინანსებისთვის
როგორ ავიცილოთ თავიდან არახელსაყრელი დღეების გავლენა – ნეგატიური და პოზიტიური დღეები ოქტომბერში მთვარის კალენდრის მიხედვით
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
როგორ ავიცილოთ თავიდან არახელსაყრელი დღეების გავლენა – ნეგატიური და პოზიტიური დღეები ოქტომბერში მთვარის კალენდრის მიხედვით
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber